23.3.2023
SL
Uradni list Evropske unije
C 107/23
(132) Pri tem poskusu uravnoteženja bo Komisija posebno pozornost namenila členu 3 Uredbe (EU) 2020/852, vključno z načelom, da se ne škoduje bistveno, ali drugim primerljivim metodologijam, kot je ekosistemski pristop, ki se uporablja za upravljanje morskega ribištva v skladu s členom 2(3) Uredbe (EU) št.
1380/2013.
Skupno ribiško politiko sestavljajo zakonodajni akti, ki vzpostavljajo celovit okvir za upravljanje ribištva, za katerega je treba najti ravnotežje med merili ekološke, socialne in gospodarske trajnosti.
(133) Poleg tega lahko Komisija, če je primerno, tudi upošteva, ali ima predlagana pomoč druge pozitivne ali negativne učinke.
Kadar taki drugi pozitivni učinki odražajo tiste iz politik Unije, npr. evropskega zelenega dogovora, vključno s trajnostnim modrim gospodarstvom (49), strategijo „od vil do vilic“ (50), akcijskim načrtom za krožno gospodarstvo (51), strategijo za biotsko raznovrstnost (52), načrtom za krožno gospodarstvo: „Naproti ničelnemu onesnaževanju zraka, vode in tal“ (53), in strategijo za prilagoditev na podnebne spremembe (54), ali tiste, ki so povezani z energijsko učinkovitostjo (55), pobudo o oblikovanju digitalne prihodnosti Evrope (56), je mogoče domnevati, da ima predlagana pomoč, ki je v skladu s takšnimi politikami Unije, takšne širše pozitivne učinke.
(134) Nasprotno pa bo pomoč, ki prispeva k povečanju ribolovne zmogljivosti ali povzroči prelov ali premik ribolovnega napora, ki bi lahko privedel do takega prelova (glej točko (4) Smernic), verjetno ogrozila cilje SRP.
Ob upoštevanju pravnega in gospodarskega okvira ribiškega sektorja, v katerem podjetja tekmujejo za omejene vire, ukrepi s takimi učinki, ki načeloma veljajo za škodljive, verjetno ne bodo privedli do pozitivnega rezultata uravnoteženja.
(135) Z izjemo pomoči, ki je izrecno določena v teh smernicah, preskus izravnave verjetno ne bo pozitiven v zvezi z naslednjimi vrstami ukrepov pomoči, ki se načeloma štejejo za škodljive:
(a) ukrepi, ki povečujejo ribolovno zmogljivost ribiškega plovila;
(b) za nakup opreme, ki povečuje zmožnost ribiškega plovila za iskanje rib;
(c) za gradnjo, nakup ali uvoz ribiških plovil; (49) Člen 2, točka (15), Uredbe (EU) 2021/1139 določa „trajnostno modro gospodarstvo“ kot „vse sektorske in medsektorske gospodarske dejavnosti po vsem notranjem trgu, povezane z oceani, morji, obalami in celinskimi vodami, kar zajema otoške in najbolj oddaljene regije Unije in neobalne države, vključno z nastajajočimi sektorji in netržnim blagom in storitvami, katerih namen je zagotavljanje dolgotrajne okoljske, družbene in ekonomske trajnostnosti ter ki so skladne s cilji trajnostnega razvoja, zlasti ciljem trajnostnega razvoja 14, in okoljsko zakonodajo Unije“.
Glej tudi Sporočilo Komisije Evropskemu parlamentu, Svetu, Evropskemu ekonomskosocialnemu odboru in Odboru regij o novem pristopu za trajnostno modro gospodarstvo v EU – Preobrazba modrega gospodarstva EU za trajnostno prihodnost (COM(2021) 240 final).
(50) Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Strategija „od vil do vilic“ za pravičen, zdrav in okolju prijazen prehranski sistem (COM(2020) 381 final) (51) Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Novi akcijski načrt za krožno gospodarstvo – Za čistejšo in konkurenčnejšo Evropo (COM(2020) 98 final).
(52) Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Strategija EU za biotsko raznovrstnost do leta 2030 – Vračanje narave v naša življenja (COM(2020) 380 final).
(53) Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Pot do zdravega planeta za vse – Akcijski načrt EU: Naproti ničelnemu onesnaževanju zraka, vode in tal (COM(2021) 400 final).
(54) Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – „Strategija Evropske unije za prilagajanje podnebnim spremembam“ (COM(2013) 216 final).
(55) Zlasti v zvezi načelom energijske učinkovitosti na prvem mestu, kot je določeno v členu 1, odstavek 1, Direktive 2012/27/EU, kakor je bila spremenjena z Direktivo (EU) 2018/2002 Evropskega parlamenta in Sveta z dne 11. decembra 2018 o spremembi Direktive 2012/27/EU o energetski učinkovitosti (UL L 328, 21.12.2018, str. 210).
(56) Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij; Oblikovanje digitalne prihodnosti Evrope (COM(2020) 67 final).